b"\n_START_ARTICLE_\nOficina de Publicacions Oficials de la Uni\xc3\xb3 Europea\n_START_PARAGRAPH_\nL'Oficina per les Publicacions Oficials de la Uni\xc3\xb3 Europea \xc3\xa9s l'organitzaci\xc3\xb3 encarregada de coordinar la impressi\xc3\xb3, venda i distribuci\xc3\xb3 de gran part de la documentaci\xc3\xb3 produ\xc3\xafda per les institucions oficials de la Uni\xc3\xb3 Europea. A m\xc3\xa9s, \xc3\xa9s part de la Comissi\xc3\xb3 Europea per raons administratives i pressupost\xc3\xa0ries. La seu es troba a Luxemburg._NEWLINE_Publica dos categories de documentaci\xc3\xb3: el Diari Oficial de la Uni\xc3\xb3 Europea i altres.\n_START_SECTION_\nHist\xc3\xb2ria\n_START_PARAGRAPH_\nVa apar\xc3\xa9ixer el 1969 amb unes funcions que amb el temps es van expandir. Aix\xc3\xad, durant la d\xc3\xa8cada de 1980 va assumir una major responsabilitat a la publicaci\xc3\xb3: s'encarreg\xc3\xa0 formalment de la venda i distribuci\xc3\xb3 dels documents de la Comissi\xc3\xb3, els informes de comissions del Parlament Europeu i les opinions i informes del Comit\xc3\xa9 Econ\xc3\xb2mic i Social, s'encarreg\xc3\xa0 de la categoritzaci\xc3\xb3 dels documents i va unir diversos unitats perqu\xc3\xa8 treballaren en la indexaci\xc3\xb3 i catalogaci\xc3\xb3. El 1983 esdeven\xc3\xad responsable de la distribuci\xc3\xb3 del material a la xarxa de biblioteques de dip\xc3\xb2sit legal de la Uni\xc3\xb3 Europea. Els resultats d'aquestes centralitzacions de les operacions editorials portaren a un sistema de distribuci\xc3\xb3, promoci\xc3\xb3 i control bibliogr\xc3\xa0fic m\xc3\xa9s eficient._NEWLINE_El 1978 el 85% de les publicacions de l'Oficina eren impresses de manera externa."